**โครงการศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)**

**งบประมาณรายจ่ายประจำปีงบประมาณ พ.ศ. 2567**

**การดำเนินงาน กิจกรรมการพัฒนาศูนย์จัดการศัตรูพืชชุมชน (ศจช.)**

**สำนักงานเกษตรจังหวัดลำพูน ประจำปีงบประมาณ พ.ศ. 2567**

**........................................................................**

**1. ความสอดคล้อง**

1.1 ยุทธศาสตร์ชาติ 20 ปี : ด้านการสร้างโอกาสความเสมอภาคและเท่าเทียมกันทางสังคม   
 ประเด็น การลดความเหลื่อมล้ำ สร้างความเป็นธรรมในทุกมิติ

1.2 แผนแม่บท : ประเด็นที่ 16 เศรษฐกิจฐานราก

แผนย่อย การยกระดับศักยภาพการเป็นผู้ประกอบการธุรกิจ

**2. หลักการและเหตุผล**

ในปี 2556 กรมส่งเสริมการเกษตรมีนโยบายสนับสนุนให้มีการจัดตั้งศูนย์จัดการศัตรูพืชชุมชนกระจาย ทั่วประเทศ ครอบคลุมพื้นที่ 77 จังหวัด รวมทั้งสิ้นจำนวน 1,764 ศูนย์ โดยจัดตั้งในปี 2558 จำนวน 882 ศูนย์ (ศูนย์หลัก) และในปี 2559 จำนวน 882 ศูนย์ (ศูนย์เครือข่ายใหม่) ทั้งนี้ เนื่องจากที่ผ่านมาประเทศไทยต้องประสบปัญหาการระบาดของศัตรูพืชหลายชนิด สร้างความเสียหายให้แก่ผลผลิต ทั้งปริมาณและคุณภาพ ส่งผลให้สินค้าเกษตรไม่เป็นที่ต้องการของตลาดและผู้บริโภค ดังนั้น กรมส่งเสริมการเกษตรจึงได้สนับสนุนให้มีกิจกรรมการพัฒนาศักยภาพศูนย์จัดการศัตรูพืชชุมชนขึ้นทุกปี เพื่อเป็นศูนย์กลางในการถ่ายทอดความรู้ด้านอารักขาพืชแบบครบวงจรให้แก่เกษตรกรในชุมชนใกล้เคียงและ พัฒนาต่อยอดการดำเนินงานของศูนย์จัดการศัตรูพืชชุมชนให้มีประสิทธิภาพยิ่งขึ้นไป

โดยปัจจุบันปี 2567 จังหวัดลำพูน มีศูนย์จัดการศัตรูพืชชุมชน ทั้งหมดจำนวน 21 ศูนย์ แบ่งเป็นศูนย์หลักจำนวน 8 ศูนย์ และศูนย์เครือข่าย จำนวน 13 ศูนย์ ซึ่งเป็นเครือข่ายของศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) โดยทำหน้าที่ด้านอารักขาพืช ช่วยแก้ไขปัญหาของเกษตรกรและชุมชนจากภัยของศัตรูพืช โดยบทบาทและภารกิจหลักของศูนย์จัดการศัตรูพืชชุมชนในพื้นที่จังหวัดลำพูน ที่ได้ดำเนินการอย่างต่อเนื่อง ได้แก่ การสำรวจสถานการณ์ศัตรูพืชและเตือนการระบาด, การผลิตขยายศัตรูธรรมชาติและสารชีวภัณฑ์เพื่อป้องกันและควบคุมศัตรูพืช, การจัดทำแปลงเรียนรู้แบบผสมผสานในพื้นที่ และเป็นศูนย์กลางในการถ่ายทอดความรู้ด้านอารักขาพืชให้แก่เกษตรกรในชุมชนและพื้นที่ใกล้เคียง

ดังนั้น สำนักงานเกษตรจังหวัดลำพูน ซึ่งเป็นหน่วยงานที่รับผิดชอบงานด้านการจัดการศัตรูพืชจึงได้ดำเนินการส่งเสริมและพัฒนาศักยภาพศูนย์จัดการศัตรูพืชชุมชนพร้อมประสานหน่วยงานที่เกี่ยวข้อง ได้แก่ สำนักงานเกษตรอำเภอ และศูนย์ส่งเสริมเทคโนโลยีการเกษตรด้านอารักขาพืช เพื่อร่วมกันขับเคลื่อนและพัฒนาต่อยอดศูนย์จัดการศัตรูพืชชุมชนในพื้นที่จังหวัดลำพูนให้สามารถควบคุมการระบาดของศัตรูพืช ในพื้นที่

**3. วัตถุประสงค์**

3.1 เพื่อขับเคลื่อนการพัฒนาศูนย์จัดการศัตรูพืชชุมชน และการเชื่อมโยงเครือข่ายในพื้นที่จังหวัดลำพูน

3.2 พัฒนาเกษตรกรผู้ร่วมโครงการให้มีความรู้เรื่องกระบวนการโรงเรียนเกษตรกร การควบคุมศัตรูพืชโดยวิธีผสมผสาน และสามารถเลือกใช้วิธีจัดการศัตรูพืชที่เหมาะสมและมีประสิทธิภาพในพื้นที่ได้

3.3 เพื่อขับเคลื่อนการพัฒนาศักยภาพการให้บริการคลินิกพืชสนับสนุนการดำเนินงานศูนย์เครือข่าย

**4. เป้าหมาย/สถานที่ดำเนินการ**

| **กิจกรรม** | **เป้าหมาย** | **จำนวน** | **หมายเหตุ** |
| --- | --- | --- | --- |
| **4. การพัฒนาศูนย์เครือข่าย** |  |  |  |
| **4.1 การพัฒนาศูนย์จัดการศัตรูพืชชุมชน (ศจช.)** |  |  |  |
| **4.1.1 ขับเคลื่อนและขยายผลการดำเนินงานโรงเรียนเกษตรกร** |  |  |  |
| 1) พัฒนาโรงเรียนเกษตรกรต้นแบบ ปี 2567 ด้านการจัดการศัตรูพืชแบบมีส่วนร่วมของชุมชน | ศจช. ต.ทาปลาดุก อ.แม่ทา  (เครือข่ายใหม่) | 10 ราย/  5 ครั้ง | **งบโอนจัดสรรมาในงวด ที่ 1 (จำนวน 1 ครั้ง)** |
| 2) จัดทำแปลงเรียนรู้โรงเรียนเกษตรกร | ศจช. ต.ทาปลาดุก อ.แม่ทา  (เครือข่ายใหม่) | 1 แปลง | **งบโอนจัดสรรมาในงวด ที่ 1** |
| 3) ขับเคลื่อนโรงเรียนเกษตรกรต้นแบบ ปี 2566 | ศจช. ต.บ้านโฮ่ง อ.บ้านโฮ่ง  (แปลงเดิม ปี 66) | 2 ครั้ง/ 10 ราย | **งบโอนจัดสรรมาในงวด ที่ 2** |
| 4) ขยายผลการขับเคลื่อนโรงเรียนเกษตรกรต้นแบบ 2566 | จัดกิจกรรมขยายผลไปยัง เครือข่ายของ ศจช. ต.บ้านโฮ่ง อ.บ้านโฮ่ง / ศพก. | 50 ราย/ 1 ครั้ง | **งบโอนจัดสรรมาในงวด ที่ 2** |
| **4.1.2 พัฒนาและยกระดับศูนย์จัดการศัตรูพืชชุมชน (ศจช.)** | อำเภอละ 1 ศูนย์ |  | **งบโอนจัดสรรมาในงวด ที่ 2** |
| 1) พัฒนาสมาชิกเพื่อยกระดับ ศจช. ตามกระบวนการโรงเรียนเกษตรกร | **ศจช. ที่อยู่ในระดับ B หรือ C**  1. ต.ป่าไผ่ อ.ลี้  2. ต.ป่าพลู อ.บ้านโฮ่ง  3. ต.เหมืองง่า อ.เมืองลำพูน  4. ต.ท่าตุ้ม อ.ป่าซาง  5. ต.หนองยวง อ.เวียงหนองล่อง  6. ต.บ้านธิ อ.บ้านธิ  7. ต.ทุ่งหัวช้าง อ.ทุ่งหัวช้าง  8. ต.ทาทุ่งหลวง อ.แม่ทา | 10 ราย/1 ครั้ง |  |
| 2) สนับสนุนวัสดุผลิตปัจจัยควบคุมศัตรูพืช (จุลินทรีย์ ศัตรูธรรมชาติ สารสกัด) ให้ ศจช. | **ศจช. ที่อยู่ในระดับ B หรือ C**  **(ตามข้อ 1)** | 8 ศูนย์ | **งบโอนจัดสรรมาในงวด ที่ 2** |
| 3) ศจช. ยกระดับ | **ศจช. ที่อยู่ในระดับ B หรือ C**  **(ตามข้อ 1)** | 8 ศูนย์ | **งบโอนจัดสรรมาในงวด ที่ 2** |
| **4.1.4 สนับสนุนการสำรวจและติดตามสถานการณ์ศัตรูพืช** |  |  | **งบโอนจัดสรรมาในงวด ที่ 1** |
| 1) สนับสนุนการสำรวจ ติดตามสถานการณ์ศัตรูพืชใน ศจช. และพื้นที่เสี่ยง    **หมายเหตุ** โดยการคัดเลือกแปลงติดตามสถานการณ์ ในพื้นเสี่ยง จากคุณสมบัติต่อไปนี้  - พื้นที่ที่มีประวัติการระบาดของศัตรูพืช โดยพิจารณาพื้นที่ที่เคยเกิดการระบาดของศัตรูพืชในฤดูกาลที่ผ่านมา  - พื้นที่เสี่ยงต่อการระบาดของศัตรูพืช เช่น พื้นที่ใช้พันธุ์อ่อนแอ พื้นที่ใช้สารเคมีอย่างต่อเนื่อง  - พื้นที่ไม่เคยเกิดการระบาดของศัตรูพืช | 1.แปลงติดตามสถานการณ์ศัตรูพืช (ตามระบบรายงาน) ของ ศจช. อำเภอละ 1 ศจช. จำนวน 8 แปลง  2. แปลงติดตามสถานการณ์ในพื้นที่เสี่ยง (สำหรับพืชเศรษฐกิจที่สำคัญ และเป็นแปลงที่ไม่ซ้ำกับแปลง ติดตามฯ ของศจช.) จำนวน 19 แปลง รวมทั้งหมด 27 แปลง | 27 แปลง |  |
| **4.1.5 ประกวด ศจช.ดีเด่น** |  |  | **งบโอนจัดสรรมาในงวด ที่ 2** |
| 1) ระดับจังหวัด | ศจช.ดีเด่น ระดับจังหวัด | 8 อำเภอ |  |
| **4.1.7 พัฒนาศักยภาพการให้บริการคลินิกพืชสนับสนุนการดำเนินงานศูนย์เครือข่าย** |  |  |  |
| **1) สร้างเครือข่ายและพัฒนาหมอพืชระดับชุมชน** |  |  |  |
| (1) พัฒนาเกษตรกรให้เป็นหมอพืชชุมชน  (**กลุ่มที่ 1** เกษตรกรเป้าหมายเดิม ปี 66) | 8 อำเภอ | 16 ราย | **งบโอนจัดสรรมาในงวด ที่ 1** |
| (2) พัฒนาเกษตรกรให้เป็นหมอพืชชุมชน  (**กลุ่มที่ 2** เกษตรกรเป้าหมายใหม่ ปี 67) | 8 อำเภอ | 16 ราย | **งบโอนจัดสรรมาในงวด ที่ 2** |

**5. กิจกรรม และวิธีการดำเนินงาน**

**5.1 พัฒนาศูนย์เครือข่าย (ศูนย์จัดการศัตรูพืชชุมชน (ศจช.)**

**5.1.1 การพัฒนาศูนย์จัดการศัตรูพืชชุมชน (ศจช.)**

สำนักงานเกษตรจังหวัดพิจารณาจัดกิจกรรม/เวที เพื่อชี้แจงแนวทางการพัฒนาศักยภาพ  
การดำเนินงานและการให้บริการของศูนย์จัดการศัตรูพืชชุมชน (ศจช.) แก่เจ้าหน้าที่สำนักงานเกษตรอำเภอ เพื่อให้การดำเนินกิจกรรมมีความถูกต้อง เกิดประสิทธิภาพ และเป็นไปในทิศทางเดียวกัน โดยประกอบด้วยกิจกรรม ดังนี้

**1) ขับเคลื่อนและขยายผลการดำเนินงานโรงเรียนเกษตรกร** ประกอบด้วย ดังนี้

1.1) พัฒนาศักยภาพวิทยากรกระบวนการโรงเรียนเกษตรกร เพื่อพัฒนาศักยภาพเจ้าหน้าที่กรมส่งเสริมการเกษตรให้มีความรู้และทักษะสำหรับการเป็นวิทยากรกระบวนการโรงเรียนเกษตรกร (Master Trainer) ให้มีความรู้ความสามารถที่จะนำไปพัฒนาศักยภาพวิทยากรพี่เลี้ยงกระบวนการโรงเรียนเกษตรกร ระดับพื้นที่ (Facilitator) และเป็นทีมดำเนินการขับเคลื่อนและขยายผลการดำเนินงานโรงเรียนเกษตรกรในระดับพื้นที่ต่อไป ดำเนินการโดยกองส่งเสริมการอารักขาพืชและจัดการดินปุ๋ยจัดสัมมนาเจ้าหน้าที่ผู้รับผิดชอบงานอารักขาพืช หรือผู้ที่ขับเคลื่อนกระบวนการโรงเรียนเกษตรกรในพื้นที่ด้วยรูปแบบที่เหมาะสม   
เพื่อพัฒนาศักยภาพและเสริมสร้างทักษะการเป็นวิทยากรกระบวนการโรงเรียนเกษตรกรสำหรับขับเคลื่อนงานโรงเรียนเกษตรกรแก่เจ้าหน้าที่อารักขาพืช

1.2) พัฒนาศักยภาพวิทยากรพี่เลี้ยงกระบวนการโรงเรียนเกษตรกร ระดับพื้นที่   
เพื่อพัฒนาศักยภาพเจ้าหน้าที่อารักขาพืชระดับพื้นที่ให้มีความรู้และทักษะการเป็นวิทยากรพี่เลี้ยงกระบวนการโรงเรียนเกษตรกร (Facilitator) สำหรับจัดกระบวนการโรงเรีนเกษตรกรให้แก่เกษตรกรในพื้นที่ได้อย่างมีประสิทธิภาพต่อไป ดำเนินการโดยสำนักงานส่งเสริมและพัฒนาการเกษตร จัดสัมมนาเจ้าหน้าที่ผู้รับผิดชอบงานอารักขาพืชหรือผู้ที่ขับเคลื่อนกระบวนการโรงเรียนเกษตรกรในพื้นที่ด้วยรูปแบบที่เหมาะสม   
**โดยมีเจ้าหน้าที่ผู้ได้รับการพัฒนาเป็นวิทยากรกระบวนการโรงเรียนเกษตรกร (Master Trainer) ตลอดจนทีมเจ้าหน้าที่ระดับจังหวัด ระดับอำเภอที่ผ่านการพัฒนาเป็นวิทยากรพี่เลี้ยงมาแล้ว**เป็นทีมวิทยากร

1.3) **พัฒนาโรงเรียนเกษตรกรต้นแบบ ปี 2567** ด้านการจัดการศัตรูพืชแบบมีส่วนร่วมของชุมชน เพื่อให้เกิดการแลกเปลี่ยนเรียนรู้ และพัฒนาทักษะด้านการอารักขาพืชของสมาชิก ศจช. ผ่านการเรียนรู้และปฏิบัติจริงตามกระบวนการโรงเรียนเกษตรกร และพัฒนา ศจช. ให้เป็นโรงเรียนเกษตรกรต้นแบบด้านการจัดการศัตรูพืช สำหรับขยายผลกระบวนการโรงเรียนเกษตรกรสู่ ศจช. อื่นๆ ต่อไป ดำเนินการโดย

1.3.1) สำนักงานเกษตรจังหวัด/อำเภอ คัดเลือก ศจช หรือกลุ่มเกษตรกร  
ที่**มีความพร้อมในการเรียนรู้ และยังไม่ได้รับการพัฒนาเป็นโรงเรียนเกษตรกรในปีงบประมาณ 2566**   
สำหรับเป็นเป้าหมายในการอบรมถ่ายทอดความรู้ตามกระบวนการโรงเรียนเกษตรกร จังหวัดละ 1 แห่ง

1.3.2) สำนักงานเกษตรจังหวัด/อำเภอ **โดยเจ้าหน้าที่ผู้ได้รับการพัฒนา  
เป็นวิทยากรกระบวนการโรงเรียนเกษตรกร (Master Trainer) และวิทยากรพี่เลี้ยงกระบวนการโรงเรียนเกษตรกร ระดับพื้นที่ (Facilitator) ตลอดจนทีมวิทยากรระดับจังหวัด ระดับอำเภอที่ผ่านการพัฒนา  
เป็นวิทยากรพี่เลี้ยงมาแล้ว** เป็นหลักในการถ่ายทอดความรู้ตามกระบวนการโรงเรียนเกษตรกรด้วยรูปแบบ  
ที่เหมาะสม) ให้แก่ ศจช. หรือกลุ่มเกษตรกรเป้าหมายในพื้นที่ จังหวัดละ 1 แห่ง ๆ ละ 10 ราย จำนวนอย่างน้อย  
 5 ครั้ง โดยวางกรอบประเด็นการถ่ายทอดความรู้ให้ครอบคลุมกิจกรรมตลอดฤดูกาลผลิต และอาจเพิ่มเติม  
ในประเด็นที่เกษตรกรต้องการหรือให้ความสนใจ

1.3.3 การเลือกชนิดพืชในการเรียนรู้ จำนวน 1 ชนิด ขึ้นอยู่กับความต้องการของสมาชิก ศจช. หรือเกษตรกร และต้องเป็นพืชชนิดเดียวกับแปลงเรียนรู้โรงเรียนเกษตรกร (ตามกิจกรรม จัดทำแปลงเรียนรู้โรงเรียนเกษตรกร) เพื่อให้เกษตรกรได้ฝึกปฏิบัติจริงและเรียนรู้ร่วมกันอย่างต่อเนื่อง

**งบประมาณ** เป็นค่าใช้จ่ายสำหรับการถ่ายทอดความรู้ เช่น ค่าอาหาร ค่าอาหารว่าง  
และเครื่องดื่ม ค่าวัสดุอุปกรณ์ที่ใช้ในการถ่ายทอดความรู้ และฝึกปฏิบัติ ค่าวิทยากร ค่าพาหนะ ค่าเบี้ยเลี้ยง และค่าใช้จ่ายอื่น ๆ ที่เกี่ยวข้องกับการดำเนินกิจกรรม เป็นต้น

1.4) จัดทำแปลงเรียนรู้โรงเรียนเกษตรกร เพื่อจัดทำแปลงเรียนรู้ด้านการอารักขาพืช สำหรับศึกษาและ**เปรียบเทียบ**การจัดการศัตรูพืชด้วยวิธีผสมผสาน (IPM) และวิธีปฏิบัติของเกษตรกร ทำให้เกษตรกรได้เรียนรู้จากการปฏิบัติจริงในแปลง ซึ่งจะนำไปสู่การยอมรับเทคโนโลยีด้วยตัวของเกษตรกร ดำเนินการโดย

1.4.1) สำนักงานเกษตรจังหวัดและสำนักงานเกษตรอำเภอร่วมกันคัดเลือกแปลง จำนวน 2 แปลง ดังนี้

(1) **แปลงเรียนรู้** จำนวน 1 แปลง เป็นแปลงเกษตรกรเป้าหมายกิจกรรมโรงเรียนเกษตรกรที่มีการจัดการศัตรูพืชอย่างเหมาะสมตามหลัก IPM ส่งเสริมการเกษตรได้โอนจัดสรรให้ **(โดยชนิดพืชที่เลือกต้องเป็นชนิดเดียวกับกิจกรรมพัฒนาโรงเรียนเกษตรกรต้นแบบ ปี 2567 ด้านการจัดการศัตรูพืชแบบมีส่วนร่วมของชุมชน**

(2) **แปลงเปรียบเทียบ จำนวน 1 แปลง ตามแนวทางการปฏิบัติของเกษตรกรในปัจจุบัน** หรือแปลงที่มีการใช้สารเคมี หรือแปลงที่อยู่ในพื้นที่เสี่ยงต่อการระบาดของศัตรูพืช ( โดยชนิดและพันธุ์พืชของแปลงเรียนรู้และแปลงเปรียบเทียบ **ต้องเป็นชนิดและพันธุ์เดียวกัน มีพื้นที่เท่ากัน หรือใกล้เคียงกัน ตั้งอยู่ใกล้โรงเรียนเกษตรกร สถานที่เรียนรู้ หรือแหล่งชุมชน และมีขนาดแปลงที่เหมาะสมตามชนิดพืช** เช่นแปลงเรียนรู้ข้าว อย่างน้อย 1 ไร่ แปลงเรียนรู้พืชไร่/ไม้ผล ขนาดอย่างน้อย 1 ไร่ และแปลงเรียนรู้พืชผัก ขนาดอย่างน้อย 1 งาน

1.4.2) จัดซื้อ/จัดหาวัสดุอุปกรณ์สำหรับจัดทำแปลงเรียนรู้

1.4.3) จัดทำป้ายแปลงเรียนรู้

1.4.4) บันทึกข้อมูลการจัดทำแปลงเรียนรู้ และแปลงเปรียบเทียบตลอดฤดูกาลผลิต และรายงานให้กรมส่งเสริมการเกษตรทราบ

งบประมาณ เป็นค่าใช้จ่ายสำหรับการจัดทำแปลงเรียนรู้ เช่น ค่าวัสดุอุปกรณ์ ปัจจัยการผลิตต่าง ๆ ที่ใช้ในแปลงเรียนรู้ ค่าจัดทำป้ายแปลง ค่าพาหนะ และค่าใช้จ่ายอื่น ๆ ที่เกี่ยวข้องกับการดำเนินกิจกรรม เป็นต้น

1.5) **ขับเคลื่อนโรงเรียนเกษตรกรต้นแบบ ปี 2566** เพื่อพัฒนา ศจช. ตามกระบวนการโรงเรียนเกษตรกรอย่างต่อเนื่อง ดำเนินการโดย สำนักงานเกษตรจังหวัด/อำเภอ **โดยเจ้าหน้าที่ผู้ได้รับการพัฒนาเป็นวิทยากรกระบวนการโรงเรียนเกษตรกร (Master Trainer) และวิทยากรพี่เลี้ยงกระบวนการโรงเรียนเกษตรกร ระดับพื้นที่ (Facilitator) ตลอดจนทีมวิทยากร ระดับจังหวัด ระดับอำเภอ ที่ผ่านการพัฒนาเป็นวิทยากรพี่เลี้ยงมาแล้ว** เป็นหลักในการถ่ายทอดความรู้ ตามกระบวนการโรงเรียนเกษตรกรด้วยรูปแบบที่เหมาะสมให้แก่**โรงเรียนเกษตรกรต้นแบบ ปี 2566** (กลุ่มเกษตรกรที่ได้รับการพัฒนาเป็นโรงเรียนเกษตรกร ภายใต้กิจกรรมฯ ปีงบประมาณ 2566) ในพื้นที่ จังหวัดละ 1 แห่งๆ ละ 10 ราย จำนวนอย่างน้อย 2 ครั้ง เพื่อทบทวนความรู้และพัฒนาเกษตรกร อย่างต่อเนื่อง

**งบประมาณ** เป็นค่าใช้จ่ายสำหรับการถ่ายทอดความรู้ เช่น ค่าอาหาร ค่าอาหารว่างและเครื่องดื่ม ค่าวัสดุอุปกรณ์ใช้ในการถ่ายทอดความรู้ และฝึกปฏิบัติ ค่าวิทยากร ค่าพาหนะ ค่าเบี้ยเลี้ยง และค่าใช้จ่ายอื่น ๆ ที่เกี่ยวข้องกับการดำเนินกิจกรรม เป็นต้น

1.6) **ขยายผลการขับเคลื่อนโรงเรียนเกษตรกรต้นแบบ ปี 2566** เพื่อประชาสัมพันธ์ และขยายผลสิ่งที่เกษตรกรได้เรียนรู้และค้นพบจากการร่วมกระบวนการโรงเรียนเกษตรกร เช่น วิธีการปฏิบัติ  
ที่เหมาะสมกับวิถีของเกษตรกรและพื้นที่นั้น ๆ ไปยังเกษตรกรอื่น ๆ ในชุมชน ดำเนินการโดย สำนักงานเกษตรจังหวัด และสำนักงานเกษตรอำเภอ ร่วมจัดงานขยายผลการขับเคลื่อนโรงเรียนเกษตรกร (Farmer Field School Day) ผ่านการจัดฐานการเรียนรู้ซึ่งมีสมาชิกโรงเรียนเกษตรกรต้นแบบ ปี 2566 (กลุ่มเกษตรกรที่ได้รับการพัฒนาเป็นโรงเรียนเกษตรกร ภายใต้กิจกรรมพัฒนาฯ ตามกระบวนการโรงเรียนเกษตรกร ปีงบประมาณ 2566) **เป็นวิทยากรบรรยายประจำฐานการเรียนรู้ให้แก่เกษตรกรในชุมชน พื้นที่ใกล้เคียง หรือพื้นอื่นที่สนใจ จำนวน อย่างน้อย 50 คน** เพื่อประชาสัมพันธ์การดำเนินงาน โรงเรียนเกษตรกร เผยแพร่ผลการเรียนรู้/ข้อค้นพบจากการร่วมกระบวนการโรงเรียนเกษตรกร เช่น วิธีการปฏิบัติที่เหมาะสมกับวิถีของเกษตรกรในพื้นที่ สรุปผลต้นทุนการผลิตแปลง IPM และแปลงวิธีเกษตรกร เป็นต้น จำนวน 1 ครั้ง โดยพิจารณาสถานที่จัดงานที่เหมาะสม เช่น สถานที่เรียนรู้ของโรงเรียนเกษตรกร ศูนย์จัดการศัตรูพืชชุมชุมชน (ศจช.) ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) เป็นต้น

**งบประมาณ** เป็นค่าใช้จ่ายสำหรับการจัดงานขยายผลการขับเคลื่อนโรงเรียนเกษตรกร (Farmer Field School Day) เช่น ค่าวัสดุอุปกรณ์สำหรับการจัดฐานการเรียนรู้ ค่าจัดสถานที่ ค่าอาหาร ค่าอาหารว่างและเครื่องดื่ม ค่าพาหนะ ค่าเบี้ยเลี้ยง และค่าใช้จ่ายอื่น ๆ ที่เกี่ยวข้องกับการดำเนินกิจกรรม เป็นต้น

**2) พัฒนาและยกระดับศูนย์จัดการศัตรูพืชชุมชน (ศจช.)** ประกอบด้วย 3 กิจกรรม ดังนี้

2.1) พัฒนาสมาชิกเพื่อยกระดับ ศจช.ตามกระบวนการโรงเรียนเกษตรกร เพื่อพัฒนาและยกระดับ ศจช. ผ่านการถ่ายทอดและแลกเปลี่ยนเรียนรู้เทคโนโลยีการจัดการศัตรูพืชโดยวิธีผสมผสาน (IPM) แก่สมาชิก ศจช.และเป็นการทบทวน เพิ่มพูนความรู้และทักษะการจัดการศัตรูพืชโดยวิธีผสมผสาน  
แก่สมาชิก ศจช. ให้พร้อมสำหรับบริการด้านการอารักขาพืชแก่เกษตรกรในพื้นที่ ดำเนินการโดย

2.1.1) สำนักงานเกษตรจังหวัด ร่วมกับสำนักงานเกษตรอำเภอคัดเลือก ศจช. เป้าหมายสำหรับร่วมกิจกรรมจัดกระบวนการเรียนรู้แก่เกษตรกรเพื่อพัฒนาและยกระดับคุณภาพ ศจช.   
โดยพิจารณา **ศจช. ที่จัดตั้งใหม่เป็นอันดับแรก และ ศจช.ระดับ B และ C ที่มีศักยภาพในการพัฒนา  
สู่ระดับที่สูงขึ้น และไม่ควรเป็น ศจช. ที่ได้รับการจัดสรรงบประมาณภายใต้กิจกรรมอื่นๆ ที่เกี่ยวข้อง  
กับการพัฒนาศูนย์จัดการศัตรูพืชชุมชน ปี 2567 เพื่อไม่ให้เกิดความซ้ำซ้อน**

2.1.2) จัดกระบวนการเรียนรู้ด้านการอารักขาพืชแก่สมาชิก **ศจช.ๆ ละ 10 ราย จำนวน 1 ครั้ง** เพื่อพัฒนา และยกระดับคุณภาพ ศจช. โดยหัวข้อที่ใช้ในการจัดกระบวนการเรียนรู้ให้เป็นไปตามความต้องการของสมาชิก ศจช. และเน้นเรื่องการจัดการศัตรูพืชในพืชหลักของสมาชิก ศจช.

**งบประมาณ** เป็นค่าใช้จ่ายสำหรับการถ่ายทอดความรู้ เช่น ค่าอาหาร ค่าอาหารว่างและเครื่องดื่ม ค่าวัสดุอุปกรณ์ใช้ในการถ่ายทอดความรู้ และฝึกปฏิบัติ ค่าวิทยากร ค่าพาหนะ ค่าเบี้ยเลี้ยง และค่าใช้จ่ายอื่น ๆ ที่เกี่ยวข้องกับการดำเนินกิจกรรม เป็นต้น

2.2) สนับสนุนวัสดุผลิตปัจจัยควบคุมศัตรูพืช (จุลินทรีย์ ศัตรูธรรมชาติ สารสกัด)   
ให้ ศจช. ทั้ง ศจช.ยกระดับ และ ศจช. ต้นแบบชีวภัณฑ์ชุมชน

2.2.1) ศจช.ยกระดับ ดำเนินการโดยสำนักงานเกษตรจังหวัด ร่วมกับสำนักงานเกษตรอำเภอ ดังนี้

(1) จัดซื้อ จัดหา วัสดุอุปกรณ์ และปัจจัยสำหรับใช้ในการผลิตจุลินทรีย์ และแมลงศัตรูธรรมชาติควบคุมศัตรูพืชที่จำเป็น สนับสนุนแก่ ศจช. ภายใต้กิจกรรมพัฒนาสมาชิกเพื่อยกระดับ ศจช.ตามกระบวนการโรงเรียนเกษตรกร และ ศจช.ในพื้นที่ (จำนวนตามที่ได้รับการจัดสรรงบประมาณ) ทั้งนี้ การสนับสนุนวัสดุผลิตปัจจัยควบคุมศัตรูพืชทั้งชนิด และปริมาณ ขอให้พิจารณาตามความต้องการและความเหมาะสมของ ศจช. โดยคำนึงถึงการใช้ประโยชน์อย่างคุ้มค่าเป็นหลักสำคัญ รวมถึงพิจารณาจำนวนวัสดุอุปกรณ์ที่มีอยู่เดิมแล้วของแต่ละ ศจช. โดยไม่จำเป็นต้องจัดซื้อ จัดหาในชนิด และปริมาณที่เท่ากันทุก ศจช.

(2) รายงานผลการผลิตขยาย ใช้ชีวภัณฑ์ให้กรมส่งเสริมการเกษตรทราบ ทางระบบสารสนเทศข้อมูลเพื่อการอารักขาพืชและจัดการดินปุ๋ย https://report-ppsf.doae.go.th/   
ภายในวันที่ 20 ของทุกเดือน

งบประมาณ เป็นค่าใช้จ่ายสำหรับจัดซื้อ จัดหาวัสดุ อุปกรณ์ และค่าใช้จ่ายอื่น ๆ ที่เกี่ยวข้องกับการดำเนินกิจกรรม เป็นต้น

2.2.2 ศจช.ต้นแบบชีวภัณฑ์ชุมชน ดำเนินการโดยสำนักงานเกษตรจังหวัดร่วมกับสำนักงานเกษตรอำเภอ ดังนี้

(1) ดำเนินการจัดซื้อ จัดหา วัสดุอุปกรณ์ และปัจจัยสำหรับใช้ในการผลิตจุลินทรีย์ และแมลงศัตรูธรรมชาติควบคุมศัตรูพืชที่จำเป็น สนับสนุนแก่ ศจช.เป้าหมายภายใต้กิจกรรมพัฒนาศักยภาพการผลิตขยายชีวภัณฑ์แก่ ศจช. ต้นแบบศูนย์บริการชีวภัณฑ์ชุมชน ทั้งนี้ การสนับสนุนวัสดุผลิตปัจจัยควบคุมศัตรูพืชทั้งชนิด และปริมาณ ขอให้พิจารณาตามความต้องการและความเหมาะสมของ ศจช.   
โดยคำนึงถึงการใช้ประโยชน์อย่างคุ้มค่าเป็นหลักสำคัญ รวมถึงพิจารณาจำนวนวัสดุอุปกรณ์ที่มีอยู่เดิมแล้ว  
ของแต่ละ ศจช. โดยไม่จำเป็นต้องจัดซื้อ จัดหาในชนิด และปริมาณที่เท่ากันทุก ศจช.

(2) รายงานผลการผลิตขยาย ใช้ชีวภัณฑ์ให้กรมส่งเสริมการเกษตรทราบ ทางระบบสารสนเทศข้อมูลเพื่อการอารักขาพืชและจัดการดินปุ๋ย https://report-ppsf.doae.go.th/   
ภายในวันที่ 20 ของทุกเดือน

**งบประมาณ** เพื่อเป็นค่าใช้จ่ายสำหรับจัดซื้อ จัดหาวัสดุ อุปกรณ์ และค่าใช้จ่ายอื่น ๆ ที่เกี่ยวข้องกับการดำเนินกิจกรรม เป็นต้น

**3) สนับสนุนการสำรวจและติดตามสถานการณ์ศัตรูพืช** ดำเนินการโดย สำนักงานเกษตรจังหวัด (กลุ่มอารักขาพืช) ร่วมกับสำนักงานเกษตรอำเภอ คัดเลือกพื้นที่ดำเนินการที่มีความเหมาะสมเป็นแปลงตัวแทนในการสำรวจ และดำเนินการสำรวจติดตามสถานการณ์ศัตรูพืช ดังนี้

3.1) คัดเลือกพื้นที่ดำเนินการแปลงติดตามสถานการณ์ศัตรูพืช ต้องมาจาก 2 ส่วน คือ

3.1.1) แปลงติดตามสถานการณ์ศัตรูพืชของ ศจช. โดยคัดเลือกจากแปลง  
ของสมาชิก ศจช.ที่เข้าร่วมกิจกรรมจัดกระบวนการเรียนรู้เพื่อพัฒนาและยกระดับคุณภาพ ศจช.ๆ ละ 1 แปลง โดยเป็นแปลงที่ดำเนินการปลูกพืชหลักหรือพืชรองก็ได้ ขึ้นอยู่กับสถานการณ์การเพาะปลูกขณะนั้น

3.1.2) แปลงสำรวจติดตามสถานการณ์ศัตรูพืชในพื้นที่เสี่ยง โดยคัดเลือกจากแปลงปลูกพืชเศรษฐกิจที่สำคัญตามเป้าหมายที่กองส่งเสริมการอารักขาพืชและจัดการดินปุ๋ยกำหนด (ตาม QR code ท้ายกิจกรรม) ซึ่งต้องเป็นแปลงที่ไม่ซ้ำกับแปลงติดตามฯ ของ ศจช. โดยให้แปลงสำรวจอยู่กระจายอย่างสม่ำเสมอในพื้นที่ และหากจังหวัดมีความประสงค์จะเปลี่ยนชนิดพืช ให้แจ้งกองส่งเสริมการอารักขาพืชและจัดการดินปุ๋ยทราบ

3.2) เจ้าหน้าที่ผู้รับผิดชอบร่วมกับสมาชิก ศจช.และเกษตรกร กำหนดขนาดพื้นที่สำรวจและดำเนินการสำรวจสถานการณ์ศัตรูพืชทุกสัปดาห์ ตามวิธีที่ระบุในคู่มือการสำรวจแปลงติดตามสถานการณ์ศัตรูพืช กลุ่มข้าว พืชไร่ พืชผัก ไม้ดอกไม้ประดับ และคู่มือการสำรวจแปลงติดตามสถานการณ์ศัตรูพืช กลุ่มไม้ผล ไม้ยืนต้น (สามารถดาวน์โหลดไฟล์คู่มือทั้ง 2 เล่มได้ทางเว็บไซต์กองส่งเสริมการอารักขาพืชและจัดการดินปุ๋ย หรือ QR code ท้ายกิจกรรม)

3.3) เมื่อทำการสำรวจเสร็จสิ้นในแต่ละสัปดาห์ ต้องนำข้อมูลที่สำรวจได้มาวิเคราะห์สถานการณ์การระบาดเพื่อแจ้งเตือนภัยในพื้นที่ พร้อมรายงานข้อมูลออนไลน์ผ่านระบบสารสนเทศข้อมูล  
เพื่อการอารักขาพืชและจัดการดินปุ๋ย (https://report-ppsf.doae.go.th) ในระบบติดตามสถานการณ์ศัตรูพืชรายแปลง ตั้งแต่เริ่มปลูกจนถึงเก็บเกี่ยว

**งบประมาณ** เพื่อเป็นค่าใช้จ่ายสำหรับอุปกรณ์การสำรวจ เช่น สวิงโฉบ กระดาษและดินสอ/ปากกา วัสดุสำหรับทำกับดักล่อแมลง หรืออื่น ๆ ที่เกี่ยวข้องกับการดำเนินงาน

|  |  |  |
| --- | --- | --- |
|  |  |  |

คู่มือสำรวจแปลงและจำนวนแปลงติดตามสถานการณ์ศัตรูพืช

**5) ประกวดศูนย์จัดการศัตรูพืชชุมชนดีเด่น** เพื่อคัดเลือกศูนย์จัดการศัตรูพืชชุมชน  
ที่มีผลงานดีเด่นระดับจังหวัด สำหรับเป็นศูนย์ต้นแบบด้านการบริหารจัดการศัตรูพืชของชุมชน พร้อมเผยแพร่แนวทางการพัฒนาศูนย์จัดการศัตรูพืชชุมชนที่ประสบความสำเร็จให้แก่ศูนย์จัดการศัตรูพืชชุมชนอื่น ๆ ใช้เป็นแนวทางพัฒนาศูนย์ และเพื่อเผยแพร่ผลการดำเนินงานของศูนย์จัดการศัตรูพืชชุมชนที่ประสบความสำเร็จ ให้ปรากฏแก่สาธารณชน

5.1) ประกวด ศจช. ดีเด่นระดับจังหวัด ดำเนินการโดย สำนักงานเกษตรจังหวัด ดำเนินการแต่งตั้งคณะกรรมการคัดเลือก ศจช. ดีเด่นระดับจังหวัด และดำเนินการคัดเลือก ศจช. ที่มีผลสำเร็จในการดำเนินงานจังหวัดละ 1 ศูนย์ โดยใช้หลักเกณฑ์การคัดเลือก ศจช. ดีเด่น ตามที่กองส่งเสริมการอารักขาพืชและจัดการดินปุ๋ยกำหนดไว้ในการประกอบการพิจารณา พร้อมรายงานผลให้สำนักงานส่งเสริมและพัฒนาการเกษตร และกรมส่งเสริมการเกษตรทราบ เมื่อดำเนินการตามแผนที่กำหนดไว้เสร็จสิ้นแล้ว

**งบประมาณ** เป็นค่าใช้จ่ายในการดำเนินการประกวด เช่น ค่าเบี้ยเลี้ยง   
ค่าพาหนะ ค่าอาหาร ค่าอาหารว่างและเครื่องดื่ม ค่าใช้จ่ายในการจัดเวทีประกวด ค่าวัสดุอุปกรณ์ ค่าเอกสาร ค่าจัดทำโล่รางวัล ค่าเงินรางวัล ค่าใบประกาศเกียรติคุณ และค่าใช้จ่ายอื่น ๆ ที่เกี่ยวข้องกับการดำเนินกิจกรรม เป็นต้น

6)สัมมนาเจ้าหน้าที่ผู้รับผิดชอบงานศูนย์จัดการศัตรูพืชชุมชน เพื่อชี้แจง  
การขับเคลื่อนการดำเนินงาน แลกเปลี่ยนความคิดเห็นสำหรับการพัฒนางาน และสรุปผลการดำเนินงาน ศจช.ดำเนินการโดยกองส่งเสริมการอารักขาพืชและจัดการดินปุ๋ย จัดสัมมนาเจ้าหน้าที่ด้วยรูปแบบที่เหมาะสม  
เพื่อพัฒนาและขับเคลื่อนงาน ศจช.รวมถึงเพิ่มพูนความรู้และทักษะด้านการอารักขาพืชแก่เจ้าหน้าที่

**หมายเหตุ** : 1. กรณีสถานการณ์โรคระบาด หรือสถานการณ์อื่นที่มีการประกาศของแต่ละพื้นที่  
ซึ่งทำให้ไม่สามารถจัดกิจกรรมที่รวมกลุ่มได้ สามารถพิจารณาปรับกิจกรรมโดยแบ่งการจัดกิจกรรมเป็นรุ่น ๆ จนครบจำนวนเป้าหมาย ปรับกิจกรรมเป็นรูปแบบออนไลน์ การใช้สื่อวีดิทัศน์ การจัดนิทรรศการ หรือการจัดกิจกรรมโดยกระบวนการต่างๆ ที่เหมาะสมทั้งนี้หากได้ดำเนินกิจกรรมและบรรลุวัตถุประสงค์ของกิจกรรมแล้ว สามารถปรับการใช้จ่ายงบประมาณที่เหลือจากการดำเนินงานไปใช้ในกิจกรรมอื่นภายใต้โครงการศูนย์เรียนรู้การเพิ่มประสิทธิภาพการผลิตสินค้าเกษตร ตามความเหมาะสมของแต่ละพื้นที่

2. แนวทางการดำเนินงานรายกิจกรรม และรูปแบบการรายงานผล กองส่งเสริมการอารักขาพืชและจัดการดินปุ๋ย จะแจ้งให้ทราบต่อไป

**7) พัฒนาศักยภาพการให้บริการคลินิกพืชสนับสนุนการดำเนินงานศูนย์เครือข่าย**

**7.1) พัฒนาเกษตรกรให้เป็นหมอพืชชุมชน ดำเนินการโดย**

**กลุ่มที่ 1** เกษตรกรเป้าหมายเดิมปี 66 ดำเนินการโดย สำนักงานเกษตรจังหวัด  
จัดอบรมให้กับเกษตรกรที่เคยได้รับการพัฒนาในหลักสูตรหมอพืชชุมชนปี 2566 โดยปี 2567 อบรมต่อเนื่องในหลักสูตรเสริมทักษะหมอพืชชุมชน

**กลุ่มที่ 2** เกษตรกรเป้าหมายใหม่ปี 67 ดำเนินการโดยกองส่งเสริมการอารักขาพืชและจัดการดินปุ๋ยคัดเลือกพื้นที่พื้นดำเนินการที่จะสร้างหมอพืชระดับชุมชน และแจ้งให้จังหวัดทราบ จากนั้นสำนักงานเกษตรจังหวัดเป้าหมายจัดการอบรมสร้างเครือข่ายการดำเนินงานคลินิกพืชและพัฒนาเกษตรกรเพื่อเป็นหมอพืชระดับชุมชน วิทยากรอบรมคือ เจ้าหน้าที่ของสำนักงานเกษตรจังหวัด สำนักงานเกษตรอำเภอ ที่ผ่านการอบรมหลักสูตรหมอพืชและการดำเนินงานคลินิกพืช ศูนย์ส่งเสริมเทคโนโลยีการเกษตรด้านอารักขาพืช และกองส่งเสริมการอารักขาพืชและจัดการดินปุ๋ย เมื่อดำเนินการแล้วเสร็จให้รายงานผลการดำเนินงานให้กองส่งเสริมการอารักขาพืชและจัดการดินปุ๋ยทราบก่อนสิ้นสุดปีงบประมาณ 2567 ทาง e - mail : [pestdiag.doae@gmail.com](mailto:pestdiag.doae@gmail.com) ทั้งนี้ กองส่งเสริมการอารักขาพืชและจัดการดินปุ๋ยจะได้จัดประชุมออนไลน์เพื่อชี้แจงและทำความเข้าใจการดำเนินงานร่วมกันกับจังหวัดเป้าหมายก่อนการโอนจัดสรรงบประมาณต่อไป

**7.2 ขั้นตอนและวิธีการดำเนินงาน**

**7.2.1 รับสมัครและพิจารณาคัดเลือก**

สำนักงานเกษตรจังหวัด/สำนักงานเกษตรอำเภอ เปิดรับสมัคร โดยใช้ใบสมัคร หมอพืชชุมชน และพิจารณาคัดเลือกเกษตรกรที่มีความสนใจในพื้นที่ ตามคุณสมบัติและเงื่อนไขการสมัคร ดังนี้

**คุณสมบัติและเงื่อนไขของเกษตรกร (กลุ่มที่ 2 เกษตรกรเป้าหมายใหม่ ปี 67)**

1) เป็นเกษตรกรที่ปัจจุบันอาศัยอยู่ ณ อำเภอ หรือจังหวัดที่เปิดรับสมัคร

2) เป็นผู้มีทัศนคติที่ดีต่ออาชีพเกษตรกรรม มีจิตสาธารณะ และมีมนุษยสัมพันธ์ที่ดี

3) มีความสนใจ ใฝ่รู้ และมีความพร้อมที่จะเข้ารับการพัฒนาเป็นหมอพืชชุมชน

4) สามารถเข้ารับการอบรมได้ครบตามหลักสูตรหมอพืชชุมชนกำหนด

5) ยินยอมให้หน่วยงานเก็บและเปิดเผยข้อมูลส่วนบุคคลในส่วนที่เกี่ยวข้อง เพื่อวัตถุประสงค์ในการจัดทำทำเนียบหมอพืชชุมชนและเครือข่ายการดำเนินงานของกรมส่งเสริมการเกษตร

**หมายเหตุ** ผู้สมัครสามารถเป็นสมาชิกของ ศจช. ศดปช. หรือเป็น อกม. เกษตรกรปราชญ์เปรื่อง (SF) เกษตรกรรุ่นใหม่ (YSF) หรืออื่นๆ ได้ไม่จำกัด

**7.2.2 เกณฑ์การคัดเลือกผู้เข้าอบรม (กลุ่มที่ 2 เกษตรกรเป้าหมายใหม่ ปี 67)**

1) เกษตรกรจากทุกอำเภอ อย่างน้อยอำเภอละ 2 คน โดยไม่ซ้ำตำบล

2) มีคุณสมบัติและเงื่อนไขครบถ้วนตามที่ระบุ

3) พิจารณาตามลำดับการสมัคร

**7.2.3 ดำเนินการจัดอบรม**

สำนักงานเกษตรจังหวัดร่วมกับสำนักงานเกษตรอำเภอ ร่วมกับวิทยากรพี่เลี้ยงจาก ศทอ. ดำเนินการจัดกระบวนการเรียนรู้ฯ โดย กอป. ได้กำหนดกรอบเนื้อหาหลักสูตรที่จำเป็นต่อการเรียนรู้ของ หมอพืชชุมชนไว้ 2 หลักสูตรต่อเนื่อง ให้หน่วยงานดำเนินการจัดอบรมในหลักสูตรที่ 1 หมอพืชชุมชน (8 รายวิชา) และหลักสูตรที่ 2 เสริมทักษะหมอพืชชุมชน (6 รายวิชา) ตามลำดับ

**7.3 ประเมินผล** (สำนักงานเกษตรจังหวัด)

7.3.1 ประเมินผลผู้เข้ารับการอบรม แบ่งเป็น 2 ส่วน ดังนี้

1) ประเมินความรู้

2) ประเมินความคิดเห็นต่อการอบรมและการนำไปใช้ประโยชน์

7.3.2 เครื่องมือที่ใช้สำหรับการประเมิน

1) แบบทดสอบความรู้ก่อน-หลังการอบรม

2) แบบสอบถามความคิดเห็นการฝึกอบรม

7.3.3 เกณฑ์การผ่านการประเมินเป็นหมอพืชชุมชน ต้องผ่านครบทั้ง 2 ข้อดังนี้

1) ระยะเวลาเข้ารับการอบรมทั้งหมดต้องไม่น้อยกว่าร้อยละ 80 ของระยะเวลาการอบรมทั้งหมด

2) คะแนนจากการทำแบบทดสอบความรู้หลังการอบรมไม่น้อยกว่าร้อยละ 60 ของคะแนนเต็มในแบบทดสอบ

**7.4 รายงานผล** (สำนักงานเกษตรจังหวัด)

รวบรวมข้อมูลการดำเนินการจัดอบรม การประเมินผล และจัดทำเนียบหมอพืชชุมชนซึ่งเป็นผู้ผ่านเกณฑ์การประเมินข้อ 7.3.3 นำมาจัดทำเป็นสรุปรายงานผลตามแบบจัดทำรายงานการอบรม ในรูปแบบไฟล์ word และ pdf หลังเสร็จสิ้นการอบรมภายใน 30 วัน ส่งให้ กอป. ทราบ ทาง e-mail : [pestdiag.doae@gmail.com](mailto:pestdiag.doae@gmail.com)

**6. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **กิจกรรม/ขั้นตอน** | **แผนปฏิบัติงาน** | | | | | | | | | | | |
| **ปี 2566** | | | **ปี 2567** | | | | | | | | |
| **ต.ค. 66** | **พ.ย. 66** | **ธ.ค. 66** | **ม.ค. 67** | **ก.พ. 67** | **มี.ค. 67** | **เม.ย. 67** | **พ.ค. 67** | **มิ.ย. 67** | **ก.ค. 67** | **ส.ค. 67** | **ก.ย. 67** |
| 6.1.1 การพัฒนาศูนย์จัดการศัตรูพืชชุมชน (ศจช.) |  |  |  |  |  |  |  |  |  |  |  |  |
| 1) พัฒนาศักยภาพวิทยากรกระบวนการโรงเรียนเกษตรกร |  |  |  |  |  |  |  |  |  |  |  |  |
| 2) พัฒนาศักยภาพวิทยากรพี่เลี้ยงกระบวนการโรงเรียนเกษตรกร ระดับพื้นที่ |  |  |  |  |  |  |  |  |  |  |  |  |
| 3) พัฒนาโรงเรียนเกษตรกรต้นแบบ ปี 2567 ด้านการจัดการศัตรูพืชแบบมีส่วนร่วมของชุมชน |  |  |  |  |  |  |  |  |  |  |  |  |
| 4) จัดทำแปลงเรียนรู้โรงเรียนเกษตรกร |  |  |  |  |  |  |  |  |  |  |  |  |
| 5) ขับเคลื่อนโรงเรียนเกษตรกรต้นแบบ ปี 2566 |  |  |  |  |  |  |  |  |  |  |  |  |
| 6) ขยายผลการขับเคลื่อนโรงเรียนเกษตรกรต้นแบบ ปี 2566 |  |  |  |  |  |  |  |  |  |  |  |  |
| 6.1.2 พัฒนาและยกระดับศูนย์จัดการศัตรูพืชชุมชน (ศจช.) |  |  |  |  |  |  |  |  |  |  |  |  |
| 1) พัฒนาสมาชิกเพื่อยกระดับ ศจช. ตามกระบวนการโรงเรียนเกษตรกร |  |  |  |  |  |  |  |  |  |  |  |  |
| 2) พัฒนาศักยภาพการผลิตขยายชีวภัณฑ์แก่ ศจช. ต้นแบบศูนย์บริการชีวภัณฑ์ชุมชน |  |  |  |  |  |  |  |  |  |  |  |  |
| 3) สนับสนุนวัสดุผลิตปัจจัยควบคุมศัตรูพืช (จุลินทรีย์ ศัตรูธรรมชาติ สารสกัด) ให้ ศจช. |  |  |  |  |  |  |  |  |  |  |  |  |
| 6.1.3 สนับสนุนการสำรวจและติดตามสถานการณ์ศัตรูพืช |  |  |  |  |  |  |  |  |  |  |  |  |
| 6.1.4 ผลิตและสนับสนุนปัจจัยควบคุมศัตรูพืช |  |  |  |  |  |  |  |  |  |  |  |  |
| 6.1.5 ประกวดศูนย์จัดการศัตรูพืชชุมชนดีเด่น |  |  |  |  |  |  |  |  |  |  |  |  |
| 1) ประชุมคณะกรรมการประกวด ศจช. ระดับประเทศ |  |  |  |  |  |  |  |  |  |  |  |  |
| 2) ประกวด ศจช. ดีเด่นระดับจังหวัด |  |  |  |  |  |  |  |  |  |  |  |  |
| 3) ประกวด ศจช.ดีเด่นระดับเขต |  |  |  |  |  |  |  |  |  |  |  |  |
| 4) ประกวด ศจช.ดีเด่นระดับประเทศ |  |  |  |  |  |  |  |  |  |  |  |  |
| 6.1.6 ขับเคลื่อนการพัฒนาและเชื่อมโยงงานศจช. |  |  |  |  |  |  |  |  |  |  |  |  |
| 1) ประชุมคณะกรรมการขับเคลื่อน ศจช. กับการส่งเสริมการเกษตรแบบแปลงใหญ่ ระดับจังหวัด |  |  |  |  |  |  |  |  |  |  |  |  |
| 2) สัมมนาเครือข่าย ศจช. ระดับเขตฯ |  |  |  |  |  |  |  |  |  |  |  |  |
| 3) ประเมินการขับเคลื่อนการพัฒนาและเชื่อมโยงงาน ศจช. ระดับเขต |  |  |  |  |  |  |  |  |  |  |  |  |
| 4) สัมมนาเจ้าหน้าที่ผู้รับผิดชอบงาน ศจช. |  |  |  |  |  |  |  |  |  |  |  |  |
| 6.1.7 พัฒนาศักยภาพการให้บริการคลินิกพืช สนับสนุนการดำเนินงานศูนย์เครือข่าย |  |  |  |  |  |  |  |  |  |  |  |  |
| 1) พัฒนาเกษตรกรให้เป็นหมอพืชชุมชน |  |  |  |  |  |  |  |  |  |  |  |  |
| 2) ติดตามการพัฒนาเกษตรกรให้เป็นหมอพืชชุมชน |  |  |  |  |  |  |  |  |  |  |  |  |

**7. ระยะเวลาการดำเนินการ**

1 ตุลาคม 2566 – 30 กันยายน 2567

**8. งบประมาณทั้งหมด** เป็นเงินทั้งสิ้น 100,400 บาท (หนึ่งแสนสี่ร้อยบาทถ้วน)

**9. ผลผลิต ผลลัพธ์ ตัวชี้วัด**

**9.1 ผลผลิต (Output)**

9.1.1 เกษตรกรไม่น้อยกว่าร้อยละ 60 ได้รับการถ่ายทอดความรู้ตามระบบโรงเรียนเกษตรกร ด้านการควบคุมศัตรูพืชโดยวิธีผสมผสาน และสามารถเลือกใช้วิธีจัดการศัตรูพืชที่เหมาะสมและมีประสิทธิภาพ

9.1.2 มี ศจช.หลักและเครือข่ายที่ได้รับการพัฒนา จำนวนรวม 21 ศูนย์

**9.2 ผลลัพธ์ (Outcome)**

9.2.1 เกษตรกรไม่น้อยกว่าร้อยละ 60 ที่ได้รับการถ่ายทอดความรู้ จาก ศจช. สามารถนำความรู้ไปปฏิบัติได้

9.2.2 มี ศจช. ต้นแบบในพื้นที่จังหวัดลำพูน อย่างน้อย 2 ศูนย์ ที่เป็นต้นแบบด้านการดำเนินงานตามกระบวนการโรงเรียนเกษตรกร

**9.3 ตัวชี้วัด (KPI)**

9.3.1 ศจช. ได้รับการพัฒนาให้มีความพร้อมในการให้บริการแก่เกษตรกร อย่างน้อยอำเภอละ 1 ศูนย์

9.3.2 เกษตรกรที่ได้รับการถ่ายทอดความรู้จาก ศจช. ไม่น้อยกว่าร้อยละ 60 สามารถนำความรู้ไปปฏิบัติได้

**10. ผลที่คาดว่าจะได้รับ**

ศจช. สามารถเป็นแหล่งเรียนรู้ด้านการเกษตรของชุมชน และเป็นศูนย์กลางในการถ่ายทอดความรู้ด้านอารักขาพืชให้แก่เกษตรกรในชุมชนและพื้นที่ใกล้เคียง และเป็นกลไกในการบูรณาการการทำงานของหน่วยงานต่างๆ

**11. หน่วยงาน/ผู้รับผิดชอบ**

กลุ่มอารักขาพืช สำนักงานเกษตรจังหวัดลำพูน

1) นางสาวอรชร ปันเตจ๊ะ ตำแหน่ง หัวหน้ากลุ่มอารักขาพืช

โทร 0 5351 1120

2) นางสาวสุพัตรา สุนันตา ตำแหน่ง นักวิชาการส่งเสริมการเกษตรชำนาญการ

โทร 0 5351 1120